**Kolozs története**

**Kolozs** ([románul](https://hu.wikipedia.org/wiki/Rom%C3%A1n_nyelv) *Cojocna*, [németül](https://hu.wikipedia.org/wiki/N%C3%A9met_nyelv) *Salzgrub*) település [Romániában](https://hu.wikipedia.org/wiki/Rom%C3%A1nia), [Erdélyben](https://hu.wikipedia.org/wiki/Erd%C3%A9ly), [Kolozs megyében](https://hu.wikipedia.org/wiki/Kolozs_megye), az [azonos nevű község](https://hu.wikipedia.org/wiki/Kolozs_k%C3%B6zs%C3%A9g) központja. [Kolozsvártól](https://hu.wikipedia.org/wiki/Kolozsv%C3%A1r) 18 km-re délkeletre, a [Mezőség](https://hu.wikipedia.org/wiki/Mez%C5%91s%C3%A9g) nyugati szélén található a település. [Apahidától](https://hu.wikipedia.org/wiki/Apahida%22%20%5Co%20%22Apahida) délkelet irányban található. [Kolozsvárról](https://hu.wikipedia.org/wiki/Kolozsv%C3%A1r) indulva az E576-os úton 10 km után jobbra kell letérni egy megyei rendű útra, innen további 10 km-re található a község.



A régészeti feltárások szerint már a [római korban](https://hu.wikipedia.org/wiki/R%C3%B3mai_Birodalom) illetve a [középkorban](https://hu.wikipedia.org/wiki/K%C3%B6z%C3%A9pkor) is sóbányáiról volt nevezetes.

A település már az [Árpád-korban](https://hu.wikipedia.org/wiki/%C3%81rp%C3%A1d-kor) lakott volt. Nevét az oklevelek [1291](https://hu.wikipedia.org/wiki/1291)-ben említették először, *Kolos* néven, majd [1326](https://hu.wikipedia.org/wiki/1326)-ban *Kulusakna*, [1332](https://hu.wikipedia.org/wiki/1332)-ben *Clus, Clusakna* neveken írták nevét.

*Kolozs*(akna) [mezőváros](https://hu.wikipedia.org/wiki/Mez%C5%91v%C3%A1ros) volt, jelentékeny sóbányával, melyet már a [11. században](https://hu.wikipedia.org/wiki/11._sz%C3%A1zad) műveltek.

[1326](https://hu.wikipedia.org/wiki/1326)-ban [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) király elismerte, hogy az erdélyi püspök a „szent királyok” adományából birtokolja a kolozsi, dési, tordai és széki akna sótizedét.

Kolozs (Kolozsakna) telepeseinek szabadságjogai az [Árpád-korban](https://hu.wikipedia.org/wiki/%C3%81rp%C3%A1d-kor):

* 1.) Mentesek a vajda, az ispán és tisztjei ítélkezése alól, s csak a [király](https://hu.wikipedia.org/wiki/Kir%C3%A1ly) vagy [tárnokmester](https://hu.wikipedia.org/wiki/T%C3%A1rnokmester) bíráskodhatott felettük.
* 2.) Nem szállhattak meg erőszakosan közöttük és nem nem vehettek bírságot rajtuk.
* 3.) Csak a választott falunagy (villicus) ítélkezhetett közöttük.
* 4.) Vámmentes hetivásárt tarthattak.
* 5.) Az ott lakó kereskedők vámmentességet élveztek.
* 6.) A [Szent Mihály](https://hu.wikipedia.org/wiki/Szent_Mih%C3%A1ly) napját megelőző héten szabadon termelhettek sót, és azt szabadon adhatták el.

[1291](https://hu.wikipedia.org/wiki/1291)-ben [III. András](https://hu.wikipedia.org/wiki/III._Andr%C3%A1s_magyar_kir%C3%A1ly) király [Tordaakna](https://hu.wikipedia.org/wiki/Torda%22%20%5Co%20%22Torda) telepeseinek is ugyanezeket a szabadságjogokat adta meg.

[1310](https://hu.wikipedia.org/wiki/1310)-ben [Kán László](https://hu.wikipedia.org/wiki/K%C3%A1n_L%C3%A1szl%C3%B3) vajda [Dést](https://hu.wikipedia.org/wiki/D%C3%A9s), [Széket](https://hu.wikipedia.org/wiki/Sz%C3%A9k_%28telep%C3%BCl%C3%A9s%29) és Kolozst a bennük működő sókamarákkal együtt átadta [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly)királynak.

[1314](https://hu.wikipedia.org/wiki/1314)-ben [Kolozs megye](https://hu.wikipedia.org/wiki/Kolozs_v%C3%A1rmegye) itt tartott gyűlést.

[1326](https://hu.wikipedia.org/wiki/1326)-ban [Károly Róbert](https://hu.wikipedia.org/wiki/I._K%C3%A1roly_magyar_kir%C3%A1ly) király megerősítette Kolozsakna, Szék, Dés és [Torda](https://hu.wikipedia.org/wiki/Torda) sótizedét az erdélyi püspökségnek azzal, hogy tisztjei (*officiales*) a sóbányákból (*salifodina*) szabadon és vámmentesen elszállíthatják.



Kolozsi utca kép

[1332](https://hu.wikipedia.org/wiki/1332)-ben Kolozs(akna) plébánosa 80 új báni, [1335](https://hu.wikipedia.org/wiki/1335)-ben pedig 8-8 gs. [pápai tizedet](https://hu.wikipedia.org/wiki/P%C3%A1pai_tized) fizetett.

1710-ben [pestisjárvány](https://hu.wikipedia.org/wiki/Pestis) tizedelte meg a város lakosságát. Az [1717-es tatárjárás](https://hu.wikipedia.org/wiki/Utols%C3%B3_tat%C3%A1rj%C3%A1r%C3%A1s) viszont elkerülte.

1852-ben bezárták a sóbányát, mivel az új sóbányászati módszerek segítségével elegendő sót bányászhattak a tordai és désaknai sóbányákban. Ez oda vezetett, hogy megszűntek az állami hivatalok, a polgárság egy része elköltözött, a mezőgazdaság lett a lakosság fő foglalkozása. A település fokozatosan veszített fontosságából, a rendezett tanácsú várost az első világháború idején községgé minősítették le. Az [1910](https://hu.wikipedia.org/wiki/1910) körül megnyílt sósfürdő sem tudta megmenteni a település [városi](https://hu.wikipedia.org/wiki/V%C3%A1ros) rangját.



Kolozsi tó

1910-ben 873 háza és 4138 lakosa volt, ebből 2271 [magyar](https://hu.wikipedia.org/wiki/Magyarok) és 1808 [román](https://hu.wikipedia.org/wiki/Rom%C3%A1nok).

Az első világháború végéig [Kolozs vármegyéhez](https://hu.wikipedia.org/wiki/Kolozs_v%C3%A1rmegye) tartozott, majd román uralom alá került, amit 1920-ban a [trianoni békeszerződés](https://hu.wikipedia.org/wiki/Trianoni_b%C3%A9keszerz%C5%91d%C3%A9s) megerősített. Romániában továbbra is Kolozs megye része volt, aminek román elnevezése 1925-ig *Județul Cojocna* volt (Kolozs román neve után), majd *Județul Cluj* lett (Kolozsvár román neve alapján).

A [második bécsi döntés](https://hu.wikipedia.org/wiki/M%C3%A1sodik_b%C3%A9csi_d%C3%B6nt%C3%A9s) következtében visszakerült Magyarországhoz, ahol a román határon feküdt, a háború végén kötött fegyverszüneti megállapodás alapján azonban ismét Romániához került.

A község önkormányzata 2005-ben visszakapta a korábban államosított és leromlott állapotba került Sósfürdőt, amit 2007 és 2010 között európai uniós támogatással felújítottak, azóta újra működik, a meleg fürdővel együtt.

Forrás:

https://hu.wikipedia.org/wiki/Kolozs\_(település)